साहब कीबीवी परसों से मायके गई हुई है। मेरे भी सारा दिन टांगें चौड़ी कर उनके बंगले मेंपसरने के मजे आए हुए थे। साहब की बीवी घर नहीं, मुझे किसी का डर नहीं। सारा दिन कभी इसचारपाई पर पसरता तो कभी उस चारपाई पर। लेट लेट कर पसलियाँ दुखने लग गईं। हम नौकरोंके साथ एक साला यही तो गलत होता है कि अगर दो दिन खुला छोड़ दो तो तीसरे दिन हडि्‌डयोंमें दर्द होने लगता है। अब कल हुआ क्‍या कि साहब के बेड पर साहब की तरह सोयाटांगें पसार कर टीवी देख रहा था कि अचानक मेमसाब का फोन आ पड़ा । साला टीवी देखनेका सारा मजा किरकिरा हो गया। साहब को तो जबसे मेमसाब मायके गई है अपनी भी सुध नहींतो बंगले की क्‍या खाक होगी? यार मेरी औकात वाले बताना कि क्‍या तेरा साहब भी ऐसा ही है? मैंने अनमने सेफोन उठाया और साहबी लहजे में बोला,‘ कौन, जी नमस्‍ते।'